ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
বয়োশ্রেষ্ঠ সম্মান- প্রবীন নাগরিকদের জন্য জাতীয় পুরস্কার ২০১৯এর মনোনয়ন ৩১ মে-য়ের মধ্যে পাঠাতে হবে
নয়াদিল্লি, ২০ মে, ২০১৯
বয়োশ্রেষ্ঠ সম্মান- প্রবীন নাগরিকদের জন্য জাতীয় পুরস্কার ২০১৯এর জন্য ব্যক্তি বিশেষ এবং প্রতিষ্ঠানগুলির মনোনয়ন আগামী ৩১ মে-য়ে’র মধ্যে পাঠাতে হবে। সামাজিক ন্যায় এবং ক্ষমতায়ন দপ্তর ১৭ এপ্রিল ২০১৯-এ এই মনোনয়নগুলির আহ্বান করেছিল।
এই পুরস্কারের জন্য কেন্দ্র ও রাজ্য সরকারগুলি এবং কেন্দ্র শাসিত অঞ্চলগুলির প্রশাসনের বিভিন্ন মন্ত্রক এবং তাদের স্বশাসিত সংস্হা যোগ্য ব্যক্তি এবং প্রতিষ্ঠানগুলির জন্য মনোনয়ন পাঠাতে পারে। যেকোন ব্যক্তি বা প্রতিষ্ঠান ৩১ মে-র মধ্যে এই পুরস্কারের জন্য মনোনয়ন জমা দিতে পারে।
সামাজিক ন্যায় এবং ক্ষমতায়ন দপ্তর প্রতি বছর পয়লা অক্টোবর আন্তর্জাতিক প্রবীন দিবস উপলক্ষে বিশিষ্ট প্রবীন নাগরিক এবং যেসমস্ত প্রতিষ্ঠান বয়স্ক নাগরিকদের কল্যাণে কাজ করে থাকে, তাঁদের এই পুরস্কার দিয়ে থাকে। রাষ্ট্রপতি প্রতি বছর আন্তর্জাতিক প্রবীন দিবসে এই জাতীয় পুরস্কার প্রদান করেন।
CG/CB /NS
(Visitor Counter : 85
উপ-রাষ্ট্রপতিরসচিবালয়
উপরাষ্ট্রপতি করোনা প্রতিষেধক টিকা নেওয়া নিয়ে অনীহা দূর করার আহ্বান জানিয়েছেন
করোনা টিকাকরন অভিযানকে জন আন্দোলনে পরিণত করতে হবে
টিকাকরণের গুরুত্ব নিয়ে সাধারণ মানুষকে শিক্ষিত করে তুলতে উপরাষ্ট্রপতি চিকিৎসক সম্প্রদায়ের কাছে আহ্বান জানিয়েছেন
নতুন দিল্লি, ০১ জুলাই, ২০২১
উপরাষ্ট্রপতি শ্রী এম ভেঙ্কাইয়া নাইডু করোনা প্রতিষেধক টিকা দানের গুরুত্ব সম্পর্কে মানুষকে সচেতন করার ওপর জোর দিয়ে এই লক্ষ্য পূরণ করার জন্য সংশ্লিষ্ট সকলের কাছে আহ্বান জানিয়েছেন।
আজ চিকিৎসক দিবস উপলক্ষে চেন্নাইতে সুপরিচিত নেফ্রোলজিস্ট ডাক্তার জর্জ আব্রাহাম রচিত একটি গ্রন্থ উপরাষ্ট্রপতিকে উপহার দেওয়া হয়।
"মাই পেশেন্টস মাই গড- জার্নি অফ এ কিডনি ডক্টর" নামক বইটি ডক্টর আব্রাহাম লিখেছেন। যিনি একজন চিকিৎসক শিক্ষাবিদ এবং গবেষক।
এই উপলক্ষে আয়োজিত এক অনুষ্ঠানে শ্রী নাইডু গ্রামীণ অঞ্চলে টিকাকরণ নিয়ে যে অনীহা রয়েছে তা দূর করার ওপর গুরুত্ব দিয়েছেন। ভয় ও ভীতি দূর করে টিকাকরণ অভিযানকে জন আন্দোলনে রূপ দেওয়া উচিত বলে তিনি মন্তব্য করেন। টিকাকরণ নিয়ে জনগণকে শিক্ষিত করে তুলতে চিকিৎসকদের এগিয়ে আসার জন্য তিনি আহ্বান জানিয়েছেন।
উপরাষ্ট্রপতি বলেন, করোনা প্রতিষেধক টিকা নিয়ে যাদের দ্বিধা রয়েছে তাদের সচেতন করে তুলতে হবে। কেননা তাঁরা নিজেরা এবং পরিবারের সদস্যদের ঝুঁকির দিকে ঠেলে দিচ্ছেন।
টিকাকরণ অভিযানকে ত্বরান্বিত করতে 'টিম ইন্ডিয়া'-র মতো কেন্দ্র এবং রাজ্যগুলিকে যৌথভাবে কাজ করার জন্য তিনি আবেদন জানান। উপরাষ্ট্রপতি চলচ্চিত্র ব্যক্তিত্ব থেকে শুরু করে ক্রীড়াবিদ এবং জনপ্রতিনিধিদের টিকাকরণ অভিযান নিয়ে প্রচার করতে এগিয়ে আসতে বলেন। সকলের বোঝা উচিত যে টিকা নেওয়া আমাদের সম্মিলিত দায়িত্ব।
তিনি বলেন, টিকাকরণ অভিযানে ভারত ইতিমধ্যেই ৩২ কোটি টিকা দিয়ে ফেলেছে।
করোনা অতিমারির এই সময় স্বাস্থ্য কর্মীদের আত্মত্যাগের কথা বলতে গিয়ে উপ রাষ্ট্রপতি বলেন, ভাইরাসে আক্রান্তদের জীবন বাঁচাতে কি মারাত্মক ঝুঁকির সামনে তাঁরা কাজ করে চলেছেন। ভাইরাসে আক্রান্ত হয়ে চিকিৎসক ও স্বাস্থ্যকর্মীদের মৃত্যু পর্যন্ত হয়েছে। তাঁদের পেশাদারি মনোভাব, মানবিকতা এবং নিঃস্বার্থ সেবার প্রতি সমাজ চির কৃতজ্ঞ থাকবে বলে উপরাষ্ট্রপতি উল্লেখ করেন।
এবছর চিকিৎসক দিবসের প্রতিপাদ্য বিষয়- 'উদ্ধারকর্তাকে বাঁচাও' সম্পর্কে বলতে গিয়ে উপরাষ্ট্রপতি বলেন, যারা সেবা প্রদান করছেন, তাঁদের সুরক্ষা এবং সুস্বাস্থ্য নিশ্চিত করা প্রয়োজন।
প্রখ্যাত চিকিৎসক ও শিক্ষাবিদ ডাক্তার বিধান চন্দ্র রায়ের জন্মদিবসটি প্রতিবছর চিকিৎসক দিবস হিসাবে উদযাপন করা হয়। উপরাষ্ট্রপতি তাঁর প্রতি গভীর শ্রদ্ধা নিবেদন করেন।
CG/ SB
(Visitor Counter : 265
অর্থমন্ত্রক
দেশের অর্থনীতিকে চাঙ্গা করার লক্ষে গৃহিত পদক্ষেপের বিষয়ে মুখ্য অর্থনৈতিক উপদেষ্টা কে সুব্রমনিয়ানের উপস্হাপনা
নয়াদিল্লি, ১৩ ডিসেম্বর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন অর্থনীতিকে চাঙ্গা করার লক্ষ্যে গৃহিত বিভিন্ন পদক্ষেপের বিষয়ে জানাতে একটি সাংবাদিক সম্মেলনের আয়োজন করেন। এই সম্মেলনে দেশের অর্থনীতিকে চাঙ্গা করার লক্ষে গৃহিত পদক্ষেপের বিষয়ে মুখ্য অর্থনৈতিক উপদেষ্টা কে সুব্রমনিয়ান বিভিন্ন তথ্য জানান।
বিস্তারিত জানতে এখানে ক্লিক করুন।
https://static.pib.gov.in/WriteReadData/userfiles/Major%20Government%20Interventions-v4.pdf
SSS/CB/NS/…13 December 2019…
(Visitor Counter : 80
আইনওবিচারমন্ত্রক
ন্যায় দপ্তর ‘টেলি-ল’ কর্মসূচির সাফল্য সম্বলিত প্রথম পুস্তিকার বৈদ্যুতিন সংস্করণ “রিচিং দ্যা আনরিচড- ভয়েসেস অফ দ্যা বেনিফিসিয়ারিজ”- প্রকাশ করেছে
নয়াদিল্লী, ২৩ সেপ্টেম্বর, ২০২০
কেন্দ্রীয় ন্যায় দপ্তর টেলি-ল কর্মসূচির বিষয়ে প্রথম বৈদ্যুতিন পুস্তিকা “রিচিং দ্যা আনরিচড- ভয়েসেস অফ দ্যা বেনিফিসিয়ারিজ”- প্রকাশ করেছে। বর্তমানে ১১৫টি উচ্চাকাঙ্খী জেলা সহ ২৬০টি জেলার এবং ২৯টি রাজ্য এবং কেন্দ্রশাসিত অঞ্চলের ২৯৮৬০টি সিএসসি-তে ৩ লক্ষের বেশি সুবিধাভোগী এই কর্মসূচির সুবিধা পাচ্ছেন।
গ্রাম স্তরে মানুষের আইনী পরামর্শ পেতে এই বুকলেট সাহায্য করবে। বিকল্প ব্যবস্থার মাধ্যমে সাধারণ মানুষ তাদের বিভিন্ন বিবাদ মেটানোর জন্য যে আশঙ্কা করেন সে বিষয়ে তাদের সব রকমের ভ্রান্ত ধারণা এরফলে দূর হবে। অন্যায়ের বিরুদ্ধে লাড়াই, সম্পত্তির বিবাদ, কোভিড মুক্তদের জন্য সুবিধা, তথ্যের মাধ্যমে ক্ষমতায়ণ, বিভিন্ন নিয়মের বেড়াজাল থেকে মুক্তি এবং গার্হস্থ্য হিংসা- এই ৬টি বিষয়ে খুব সহজ ভাষায় এই বইতে সবকিছু বলা আছে।
‘ডিজিটাল ইন্ডিয়া ভিশন’ অর্থাৎ দেশে ডিজিটাল কাজকর্মে উৎসাহদানের জন্য টেলি-ল কর্মসূচি ২০১৭ সালে শুরু হয়। ভিডিও কনফারেন্স, টেলিফোনের সাহায্যে কমন সার্ভিস সেন্টার -এর মাধ্যমে সমাজের প্রান্তিক মানুষরা আইনজীবিদের কাছ থেকে মূল্যবান পরামর্শ পেতে পারেন। বিভিন্ন আইনী সমস্যা থেকে দ্রুত মুক্তির জন্য টেলি-ল কর্মসূচিতে স্বেচ্ছাসেবকরা সাহায্য করেন। এই স্বেচ্ছাসেবকদের নালসা এবং সিএসসি-র সাহায্যে যোগাযোগ করা যায়। তৃণমূল স্তরের এই সৈনিকরা আবেদনকারীর সঙ্গে একটি মোবাইল অ্যাপ্লিকেশনের মাধ্যমে যোগাযোগ রাখেন। আইনজীবিদের গোষ্ঠী, সুবিধাভোগীদের নানা ধরণের পরামর্শ দিয়ে থাকেন। https://www.tele-law.in/ -এই পোর্টালের সাহায্যে বিভিন্ন তথ্য জানতে পারা যাবে। ভবিষ্যতে প্রধানমন্ত্রীর দপ্তরের ‘প্রয়াস’ পোর্টালেও এই তথ্যগুলি রাখা থাকবে। এরজন্য আলাদা একটি ড্যাশবোর্ড তৈরি করা হয়েছে যেখান থেকে কি ধরণের পরামর্শ দেওয়া হয়েছে সে বিষয়ে বিস্তারিত তথ্য জানানো হবে। ন্যায় দপ্তর টেলি-ল’র সাহায্যে বিভিন্ন আইনী সহায়তা দেওয়ার উদ্যোগ ভবিষ্যতে আরও শক্তিশালী করবে। “রিচিং দ্যা আনরিচড- ভয়েসেস অফ দ্যা বেনিফিসিয়ারিজ” দেখার জন্য নিচের লিঙ্কটি ক্লিক করুন- https://static.pib.gov.in/WriteReadData/userfiles/DOJ%20completed%20file%20ODF_compressed%20final.pdf
CG/CB/NS
(Visitor Counter : 124
প্রধানমন্ত্রীরদপ্তর
প্রধানমন্ত্রী ওড়িশার গঞ্জাম জেলায় বাস দুর্ঘটনায় প্রাণহানিতে শোক প্রকাশ করেছেন
পিএমএনআরএফ থেকে ক্ষতিপূরণ ঘোষণা করেছেন
নয়াদিল্লি, ২৬ জুন, ২০২৩
প্রধানমন্ত্রী শ্রী নরেন্দ্র মোদী ওড়িশার গঞ্জাম জেলায় বাস দুর্ঘটনায় প্রাণহানিতে শোক প্রকাশ করেছেন। প্রধানমন্ত্রী মৃতদের নিকটাত্মীয়কে ২ লক্ষ টাকা এবং আহতদের জন্য ৫০ হাজার টাকা করে পিএমএনআরএফ থেকে দেওয়ার কথা ঘোষণা করেছেন।
প্রধানমন্ত্রী ট্যুইট করে জানিয়েছেন :
“ওড়িশার গঞ্জাম জেলায় বাস দুর্ঘটনায় মর্মাহত। যাঁরা তাঁদের প্রিয়জনকে হারিয়েছেন তাঁদেরকে সমবেদনা জানাই। আহতদের দ্রুত আরোগ্য কামনা করি। পিএমএনআরএফ থেকে মৃতদের নিকটাত্মীয়কে এককালীন অনুদান হিসেবে ২ লক্ষ টাকা করে দেওয়া হবে। আহতদের প্রত্যেককে ৫০ হাজার দেওয়া হবে : প্রধানমন্ত্রী।”
CG/AP/DM/
(
পরিসংখ্যানএবংকর্মসূচিরূপায়ণমন্ত্রক
আগামীকাল ২৯ শে জুন দেশজুড়ে পরিসংখ্যান দিবস পালিত হবে
এবারের মূল ভাবনা:ধারাবাহিক উন্নয়ণের লক্ষ্য-২: ক্ষুধার নিরসন,খাদ্য নিরাপত্তার নিশ্চয়তা এবং উন্নত পুষ্টি ও ধারাবাহিক কৃষিকে উৎসাহদান
নতুন দিল্লী ২৮ শে জুন ২০২১
প্রতিদিনের জীবনযাত্রায় পরিসংখ্যানের ব্যবহারকে জনপ্রিয় করে তুলতে এবং নীতি নির্ধারণে পরিসংখ্যান কিভাবে সাহায্য করে তা জনগণকে অবহিত করতে কেন্দ্রীয় সরকার পরিসংখ্যান দিবস পালন করা হয়। আগামীকাল ২৯ শে জুন প্রয়াত অধ্যাপক পি.সি.মহলানবিশের জন্মবার্ষিকীতে জাতীয় স্তরে এই দিনটি পালন করা হবে। জাতীয় পরিসংখ্যান ব্যবস্থাপনা গঠনে তাঁর মূল্যবান অবদানকে স্বীকৃতি দিতে এই দিনটিকে বেছে নেওয়া হয়।
এই বছর,কোভিড-19 অতিমারির দরুন পরিসংখ্যান দিবস ২০২১ এর মূল অনুষ্ঠানটি হবে নতুন দিল্লীর নীতি আয়োগে।ভিডিও কনফারেন্স এবং ওয়েব কাস্টিঙের মাধ্যমে। অনুষ্ঠানে প্রধান অতিথি হিসাবে উপস্থিত থাকবেন কেন্দ্রীয় পরিসংখ্যান এবং কর্মসূচি রূপায়ণ এবং পরিকল্পনা মন্ত্রকের স্বাধীন দায়িত্বপ্রাপ্ত প্রতিমন্ত্রী রাও ইন্দ্রজীত সিংহ। ন্যাশনাল স্ট্যাটিস্টিক কমিশনের সভাপতি অধ্যাপক বিমল কুমার রায়,ভারতের মুখ্য পরিসংখ্যানবিদ এবং পরিসংখ্যান এবং কর্মসূচী রূপায়ণ মন্ত্রকের সচিব ড: জি পি সামন্ত,ইন্ডিয়ান স্ট্যাটিসটিক্যাল ইন্সটিটিউটের মহা নির্দেশক অধ্যাপক সংঘমিত্রা বন্দ্যোপাধ্যায়,রাষ্ট্রসংঘের খাদ্য ও কৃষি সংগঠনের মুখ্য পরিসংখ্যানবিদ পেট্র গিনারি,রাষ্ট্রসংঘের রেসিডেন্ট কো অর্ডিনেটর রেনাতা লকডেসিলিয়ন প্রমুখ এই অনুষ্ঠানের অংশগ্রহনকারীদের সামনে বক্তব্য রাখবেন। অনুষ্ঠানে অংশগ্রহণ করবেন কেন্দ্র ও রাজ্য সরকারের পদস্থ আধিকারিকরা।
প্রতি বছর জাতীয় স্বার্থবাহী কোনো বিষয়কে মূল ভাবনা হিসেবে গুরুত্ব দিয়ে এই দিবসটি পালন করা হয়।সেই বিষয়টির ওপর পরিসংখ্যান ব্যবস্থাপনা এবং তথ্য পূরণ বিষয়ে আলোচনা করা হয়। এই বছরের পরিসংখ্যান দিবসের মূল ভাবনা হলো:ধারাবাহিক উন্নয়নের লক্ষ্য-২: ক্ষুধার নিরসন,খাদ্য নিরাপত্তার নিশ্চয়তা এবং উন্নত পুষ্টি ও ধারাবাহিক কৃষিকে উৎসাহদান।
পরিসংখ্যান এবং কর্মসূচী রূপায়ণ মন্ত্রক এই অনুষ্ঠানে,পরিসংখ্যান ক্ষেত্রে উন্নত গবেষণার স্বীকৃতি প্রদান করে থাকে। এই বছর অফিসিয়াল স্ট্যাটিসটিকসের জন্য অধ্যাপক পি সি মহলানবিশ জাতীয় পুরস্কার ২০২১ এবং অধ্যাপক সি আর রাও জাতীয় পুরস্কার ২০২১ প্রাপকদের নাম ওই অনুষ্ঠানে ঘোষনা করা হবে। জাতীয় স্তরে পরিসংখ্যান ক্ষেত্রে, স্নাতকোত্তর ছাত্রছাত্রীদের তাৎক্ষণিক রচনা লেখা প্রতিযোগিতা ২০২১ এর সফল প্রার্থীদেরও পুরস্কৃত করা হবে।
CG/PPM
(Visitor Counter : 168
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও ফিনল্যান্ডের প্রধানমন্ত্রী মিস সানা ম্যারিনের মধ্যে ভারচ্যুয়াল শীর্ষ সম্মেলন
নতুনদিল্লি, ১৫ই মার্চ, ২০২১
প্রধানমন্ত্রী শ্রী নরেন্দ্র মোদী ও ফিনল্যান্ডের প্রধানমন্ত্রী মিস সানা ম্যারিনের মধ্যে ১৬ই মার্চ ভারচ্যুয়াল শীর্ষ সম্মেলন অনুষ্ঠিত হবে।
গণতান্ত্রিক মূল্যবোধ, স্বাধীনতা ও আন্তর্জাতিক নিয়ম মেনে চলার উপর ভিত্তি করে ভারত ও ফিনল্যান্ড উষ্ণ ও সৌহার্দপূর্ণ সম্পর্ক বজায় রেখে চলে। ব্যবসা বাণিজ্য, বিনিয়োগ, শিক্ষা, উদ্ভাবন, বিজ্ঞান ও প্রযুক্তি , গবেষণা ও উন্নয়ণের মত ক্ষেত্রে দুটি দেশ নিবিড় সহযোগিতা বজায় রেখে চলে। সামাজিক বিভিন্ন চ্যালেঞ্জের মোকাবিলা করতে উভয় পক্ষ কৃত্রিম মেধা ব্যবহার করে যৌথভাবে কোয়ান্টাম কম্পিউটার নিয়ে কাজ করছে। টেলিযোগাযোগ, লিফট, যন্ত্রাংশ, পূণর্নবীকরণযোগ্য শক্তি সহ বিদ্যুৎ ক্ষেত্রে ভারতে প্রায় ১০০টি ফিনিশ সংস্থা সক্রিয়। অন্যদিকে তথ্য প্রযুক্তি, গাড়ির যন্ত্রাংশ, আতিথ্যের মত বিভিন্ন ক্ষেত্রে প্রায় ৩০টি ভারতীয় সংস্থা ফিনল্যান্ডে সক্রিয় আছে ।
সম্মেলনে দুই নেতা দ্বিপাক্ষিক সম্পর্কের সব দিক নিয়ে আলাপ আলোচনা করবেন। তাঁরা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক নানা বিষয় নিয়েও মতবিনিময় করবেন। ভারত-ফিনল্যান্ড অংশীদারিত্বকে ভবিষ্যতেআরো সম্প্রসারিত করা ও এই সম্পর্কে বৈচিত্র নিয়ে আসার জন্য ভারচ্যুয়াল সম্মেলনে পরিকল্পনা করা হবে।
আদিবাসীবিষয়কমন্ত্রক
জাতীয় স্তরে আদিবাসী স্বাধীনতা সংগ্রামী সম্পর্কিত বিভিন্ন বিষয় নিয়ে একটি সংগ্রহালয় গড়ে তোলার কাজে গতি আনতে ভোপালে দু-দিনের কর্মশিবির
নতুন দিল্লি, ১০ এপ্রিল, ২০২২
কেন্দ্রীয় আদিবাসী বিষয়ক মন্ত্রক এবং গুজরাটের আদিবাসী উন্নয়ন দপ্তরের ডেভলপমেন্ট সাপোর্ট এজেন্সির পক্ষ থেকে মধ্যপ্রদেশের ভোপালে গত ৭ ও ৮ই এপ্রিল দু-দিনের একটি কর্মশিবিরের আয়োজন করা হয়। এই কর্মশিবিরে আদিবাসী ইতিহাসের সঙ্গে যুক্ত ঐতিহাসিক ও গবেষক, নৃতত্ত্ববিদ, চলচ্চিত্র নির্মাতা, কিউরেটর তথা সংগ্রহালয় গড়ে তোলার কাজে যুক্ত বিশেষজ্ঞ ও শিল্পীরা যোগ দেন। যে সমস্ত রাজ্যে আদিবাসী সংগ্রহালয় গড়ে তোলা হচ্ছে, সেখানকার আদিবাসী গবেষণার সঙ্গে যুক্ত প্রতিষ্ঠানগুলির নির্দেশক ও প্রতিনিধিরা জাতীয় স্তরে এই ধরণের সংগ্রহালয় গড়ে তোলার বিভিন্ন দিক নিয়ে আলোচনা করেন।
উল্লেখ করা যেতে পারে, ২০১৬-র ১৫ই আগস্ট লালকেল্লায় স্বাধীনতা দিবসের ভাষণে প্রধানমন্ত্রী শ্রী নরেন্দ্র মোদী ভারতের স্বাধীনতা আন্দোলনে পরিচিত নন এমন আদিবাসী বীর যোদ্ধাদের অবদানকে যথার্থ স্বীকৃতি জানাতে আদিবাসী স্বাধীনতা সংগ্রামীদের সম্পর্কে সংগ্রহালয় গড়ে তোলার কথা ঘোষণা করেছিলেন। সেই অনুসারে আদিবাসী বিষয়ক মন্ত্রক গুজরাট, ঝাড়খন্ড, অন্ধ্রপ্রদেশ, চন্ডীগড়, কেরালা, মধ্যপ্রদেশ, তেলেঙ্গানা, মণিপুর, মিজোরাম ও গোয়ায় এধরণের সংগ্রহালয় গড়ে তোলার বিষয়ে অনুমতি দেয়। প্রধানমন্ত্রী শ্রী মোদী গত বছরের ১৫ই নভেম্বর জনজাতীয় গৌরব দিবসে ঝাড়খন্ডে ভগবান বীরসা মুন্ডা নামাঙ্কিত আদিবাসী স্বাধীনতা সংগ্রামী সংগ্রহালয়টি জাতির উদ্দেশে উৎসর্গ করেন। নর্মদা জেলার গুরুদেশ্বরে জাতীয় স্তরের সংগ্রহালয়টি গড়ে তোলা হচ্ছে। যেখানে ১৬টি গুরুত্বপূর্ণ গ্যালারি থাকছে। এই গ্যালারিগুলিতে সারা দেশে আদিবাসী স্বাধীনতা সংগ্রামের নানা নিদর্শন জনসমক্ষে তুলে ধরা হবে। বর্তমানে যেখানে স্ট্যাচু অফ ইউনিটি রয়েছে, সেখান থেকে প্রায় ছয় কিলোমিটার দূরে সংগ্রহালয়টি গড়ে উঠছে।
২০১৭ থেকে জাতীয় স্তরের কমিটির ১৩টি অনুষ্ঠিত হয়েছে। এই কমিটি আদিবাসী সংগ্রহালয় গড়ে তোলার বিভিন্ন বিষয় নিয়ে একাধিক সুপারিশ করে। কমিটির সর্বশেষ বৈঠক গুরুদেশ্বরে আয়োজিত হয়, যেখানে আদিবাসী বিষয়ক এবং সংস্কৃতি মন্ত্রকের সচিব সহ বিভিন্ন ক্ষেত্রের বিশেষজ্ঞরা সংগ্রহালয়টি গড়ে তোলার ব্যাপারে একাধিক সুপারিশ করেন। জাতীয় স্তরের এই কমিটির সুপারিশের প্রেক্ষিতেই ভোপালে দু-দিনের কর্মশিবিরের আয়োজন করা হয়।
এই কর্মশিবিরে আদিবাসী বিষয়ক মন্ত্রকের যুগ্ম সচিব ডঃ নাভালজিত কাপুর সারা দেশে আদিবাসী স্বাধীনতা সংগ্রামীদের সম্পর্কে ১০টি সংগ্রহালয় গড়ে তোলার বিস্তারিত বিবরণী পেশ করেন। তিনি বলেন, জাতীয় স্তরের কমিটির প্রস্তাবের ভিত্তিতে আদিবাসী সম্প্রদায়ের সঙ্গে সহযোগিতায় এই সংগ্রহালয়গুলি গড়ে তোলা হবে। শিবিরে গুজরাটের মুখ্য সচিব শ্রী মুরলি কৃষ্ণ এবং মধ্যপ্রদেশের মুখ্য সচিব শ্রীমতী পল্লবী জৈন নিজ নিজ রাজ্যে এধরণের সংগ্রহালয় গড়ে তোলা সম্পর্কে তাদের অভিজ্ঞতা সকলের সঙ্গে ভাগ করে নেন।
CG/BD/AS/
(Visitor Counter : 175
জাতীয় নিরাপত্তা পরিষদ সচিবালয়
ভারতের এনএসসিএস বিমস্টেক-এর সাইবার নিরাপত্তা বিশেষজ্ঞ গোষ্ঠীর বৈঠকের আয়োজন করছে
নয়াদিল্লি, ১৪ জুলাই, ২০২২
ভারত সরকারের ন্যাশনাল সিকিউরিটি কাউন্সিল সেক্রেটারিয়েট  নতুন দিল্লিতে ২০২২-এর ১৪-১৫ জুলাই বিমস্টেক-এর সাইবার নিরাপত্তা সহযোগিতা সংক্রান্ত বিশেষজ্ঞ গোষ্ঠীর দু’দিনের বৈঠকের আয়োজন করেছে। ২০১৯-এর মার্চে ব্যাঙ্কক-এ বিমস্টেক-এর জাতীয় নিরাপত্তা প্রধানদের বৈঠকে হওয়া চুক্তির ভিত্তিতে এই বৈঠক। বিমস্টেক-এর বিশেষজ্ঞ গোষ্ঠী বিমস্টেক অঞ্চলে সাইবার নিরাপত্তার সমস্যার মোকাবিলায় কর্মপরিকল্পনা তৈরি করবে।
ব্যক্তিগতভাবে উপস্থিত থেকে বৈঠকে পৌরহিত্য করবেন ন্যাশনাল সাইবার সিকিউরিটি কো-অর্ডিনেটর লেফটেন্যান্ট জেনারেল রাজেশ পন্থ। উপস্থিত থাকবেন বাংলাদেশ, ভুটান, ভারত, মায়ানমার, নেপাল, শ্রীলঙ্কা এবং থাইল্যান্ডের প্রতিনিধিরা। সব প্রতিনিধিই তাঁদের নিজ নিজ দেশের সরকারি ক্ষেত্রের সাইবার নিরাপত্তা বিশেষজ্ঞ।
বিমস্টেক মঞ্চে নিরাপত্তা ক্ষেত্রে অগ্রবর্তী দেশ হিসেবে ভারত সাইবার নিরাপত্তা সহযোগিতা এবং সাইবার নিরাপত্তা বিষয়ক কর্মপরিকল্পনা তৈরি করার জন্য এই বৈঠক আয়োজন করার উদ্যোগ নিয়েছে। বিমস্টেক-এর সদস্য রাষ্ট্রগুলির সাইবার নিরাপত্তা এবং এই সংক্রান্ত ঘটনার মোকাবিলাকারী সংস্থার শীর্ষস্থানীয় আধিকারিকরা প্রতিনিধিত্ব করবেন।
বিমস্টেক বিশেষজ্ঞ গোষ্ঠীর এই বৈঠকের মূল উদ্দেশ্য আইসিটি ব্যবহারে সাইবার নিরাপত্তা জোরদার করার জন্য বিমস্টেকভুক্ত সদস্য রাষ্ট্রগুলির মধ্যে সহযোগিতা এবং আদানপ্রদান বৃদ্ধি করতে কর্মপরিকল্পনা তৈরি করা। এই কর্মপরিকল্পনার ভেতরে আছে সাইবার সংক্রান্ত তথ্য, সাইবার অপরাধ, গুরুত্বপূর্ণ তথ্য পরিকাঠামো রক্ষা, সাইবার ঘটনার মোকাবিলা এবং সাইবার বিধি সংক্রান্ত আন্তর্জাতিক কার্যাবলী বিষয়ক তথ্য আদানপ্রদান করার ব্যবস্থা। এই কর্মপরিকল্পনা পাঁচ বছরের মধ্যে রূপায়িত করার প্রস্তাব দেওয়া হয়েছে। তারপরে সাইবার নিরাপত্তা সংক্রান্ত বিশেষজ্ঞ গোষ্ঠী কর্মপরিকল্পনা পুনর্বিবেচনা করবে।
PG/AP/DM
(Visitor Counter : 102
পর্যটনমন্ত্রক
‘দেখো আপনা দেশ’ ওয়েবিনার সিরিজের আওতায় পর্যটন মন্ত্রকের পঞ্চম উদ্যোগ, লাদাখের ঐতিহ্যশালী সংস্কৃতি
নতুন দিল্লি, ২২ এপ্রিল, ২০২০
পর্যটন মন্ত্রক, ‘দেখো আপনা দেশ’ ওয়েবিনারের আওতায় বিভিন্ন পর্যটন কেন্দ্রের বিষয়ে তথ্য দেবার জন্য এবং সকলের মধ্যে সচেতনতা গড়ে তুলতে উদ্যোগী হয়েছে। দেশের বিভিন্ন প্রান্তের সংস্কৃতি এবং ঐতিহ্যকে তুলে ধরাই এর মূল উদ্দেশ্য। মন্ত্রক, ২০ এপ্রিল পঞ্চম ওয়েবিনারের মাধ্যমে লাদাখের ঐতিহ্যশালী সংস্কৃতি তুলে ধরে౼যার শিরোনাম ছিল, ‘লাদাখ : না দেখা এক জগৎকে সামনে নিয়ে আসা’।
বিশ্বের ছাদ হিসেবে পরিচিত লাদাখ। হাজার বছরের বেশি সময় ধরে সেখানে হিমালয়ের সৌন্দর্য্য ও প্রাচীন বৌদ্ধ সংস্কৃতি মিলে মিশে রয়েছে। পর্যটকদেরস্বর্গভূমি লাদাখ, মানুষকে আকর্ষণ করে মূলত তার প্রাকৃতিক সৌন্দর্য্য, গ্রাম্য সরলতা এবং আধ্যাত্মিকতার মিশ্রনের কারণে। গ্লোবাল হিমালয়ান এক্সিপিডিশনের ২ সদস্য পরশ লোম্বা এবং জয়দীপ বানসল, ওয়েবিনারে লাদাখের সৌন্দর্য্য ছবির মাধ্যমে তুলে ধরেন। সেখানকার চিরচরিত ‘হোমস্টে’ এবং পরিবেশবান্ধব রীতি–নীতির কথা জানানো হয়। ওয়েবিনারে অংশগ্রহণকারীরা পাংগং তাসো হ্রদ এবং খারদুংলার সৌন্দর্য্য দেখতে পান, যেগুলি লিংসেড এবং জাসকর উপত্যাকায়।
লেহ শহর থেকে বক্তারা তাদের ছবির মাধ্যমে এই যাত্রা শুরু করেন। তারা হেমিস জাতীয় উদ্যান, মারখা উপত্যাকা, নুব্রা উপত্যকা সহ ভারতের শেষ গ্রাম তুরতুক এবং ওয়ারসিতে গিয়ে পৌঁছোন। রাস্তার মধ্যে প্রাচীন বৌদ্ধ গুম্ফা এবং পবিত্র হ্রদগুলিও দর্শকরা দেখতে পান। লেহ থেকে লিংসেডের সিঙলা উপত্যাকায় দর্শকরা গিয়ে পৌঁছান। এখানে ১৫ শতকের একটি বৌদ্ধ গুম্ফা রয়েছে। আর রয়েছে, ব্রোকপা উপজাতির গ্রাম ধা এবং হনু। এই গ্রামগুলি আর্যদের গ্রাম হিসেবে পরিচিত।
কার্গিল উপত্যকা থেকে সুরু উপত্যকা যাওয়ার আরেকটি ছবিতে সপ্তম শতাব্দীর চাম্বা বুদ্ধমূর্তি দেখানো হয়। এই বুদ্ধমূর্তিটি আফগানিস্তানের বামিয়ান বুদ্ধমূর্তির অনুরূপ। জাসকর উপত্যাকায় রাংডুম, কারসায় সুন্দর সুন্দর গুম্ফা রয়েছে। লুংনাক উপত্যাকায় পর্যটকরা দেখতে পাবেন, ২৫০০ বছরের পাহাড়ের গুহায় থাকা ফুগতাল বৌদ্ধ মঠ। কার্গিল শহর, খাদ্য এবং অ্যাপ্রিকটের জন্য বিখ্যাত।
বক্তারা লাদাখের গ্রামগুলিতে স্থানীয় মানুষদের আতিথেয়তার কথা উল্লেখ করে। হোমস্টেতে থাকার সময় স্থানীয় খাবারের স্বাদ নেবার সঙ্গে সঙ্গে নিজের জল নিজে বহন করার পরামর্শ দেওয়া হয়। প্লাস্টিকের সামগ্রী না কিনে স্থানীয় সম্প্রদায়ে তৈরি হাতের কাজ কেনার ওপর জোর দেওয়া হয়েছে।
এই ওয়েবিনারের মাধ্যমে লাদাখের প্রত্যন্ত অঞ্চলের চিত্র, অংশগ্রহণকারীরা উপভোগ করেন। এই অঞ্চলের সাংস্কৃতিক ঐতিহ্য বজায় রেখে হিমালয়ের জীববৈচিত্র্যকে রক্ষা করার গুরুত্ব দেওয়া হয়। এই ওয়েবিনারে ৪৬০০ জন অংশ নিয়েছেন। এদের মধ্যে ৭৮ শতাংশ অংশগ্রহণকারী এটিকে দুর্দান্ত বলে জানিয়েছেন।
(CG/CB/SFS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৬৩ কোটি ৪৩ লক্ষ ছাড়িয়েছে
বর্তমানে সুস্থতার হার ৯৭.৫১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৯০৯
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৭৬ হাজার ৩২৪, যা মোট আক্রান্তের ১.১৫ শতাংশ
সাপ্তাহিক-ভিত্তিতে আক্রান্তের হার ২.৪১ শতাংশ, যা গত ৬৬ দিন ৩ শতাংশের নীচে
নতুন দিল্লি, ৩০ আগস্ট, ২০২১
দেশে গত ২৪ ঘন্টায় ৩১ লক্ষ ১৪ হাজার ৬৯৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট ৬৩ কোটি ৪৩ লক্ষ ৮১ হাজার ৩৫৮টি টিকার ডোজ দেওয়া হয়েছে।
আজ সকাল ৮-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৫৭,৪৫৬
|
|
দ্বিতীয় ডোজ
|
|
৮৩,৫৫,৭৩৭
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,১৯,৩৮৭
|
|
দ্বিতীয় ডোজ
|
|
১,৩০,৮৪,৩৬৯
|
|
১৮-৪৪ বছর বয়সী
|
|
প্রথম ডোজ
|
|
২৪,৪১,৭৬,১১৩
|
|
দ্বিতীয় ডোজ
|
|
২,৬৫,২৮,৩৮৫
|
|
৪৫-৫৯ বছর বয়সী
|
|
প্রথম ডোজ
|
|
১২,৯৩,৮৮,৭৮২
|
|
দ্বিতীয় ডোজ
|
|
৫,৩৪,৭৬,০০৮
|
|
৬০ বছরের বেশি বয়সী
|
|
প্রথম ডোজ
|
|
৮,৬২,৬৪,৫৫০
|
|
দ্বিতীয় ডোজ
|
|
৪,৪৪,৩০,৫৭১
|
|
মোট
|
|
৬৩,৪৩,৮১,৩৫৮
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৪ হাজার ৭৬৩ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ১৯ লক্ষ ২৩ হাজার ৪০৫।
একই ভাবে দেশে সুস্থতার হার দাঁড়িয়েছে ৯৭.৫১ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৬৪ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৯০৯।
দেশে সুস্পষ্টভাবে আক্রান্তের সংখ্যা বর্তমানে ৩ লক্ষ ৭৬ হাজার ৩২৪। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.১৫ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৪ লক্ষ ১৯ হাজার ৯৯০টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫২ কোটি ১ লক্ষ ৪৬ হাজার ৫২৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৪১ শতাংশ, যা গত ৬৬ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ৩.০২ শতাংশ। দৈনিক-ভিত্তিতে আক্রান্তের হার গত ৮৪ দিন ৫ শতাংশের নীচে রয়েছে।
(CG/BD/AS/
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৯ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭০ কোটি ৮৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৮ লক্ষ ৯২ হাজার ৮২৮।
দেশে সুস্পষ্টভাবে করোনায় আক্রান্তের হার বর্তমানে ২.১১ শতাংশ।
সুস্থতার হার বর্তমানে ৯৬.৭০ শতাংশ।
দেশে গত ২৪ ঘণ্টায় সুস্থ হয়েছেন ১ লক্ষ ৭২ হাজার ২১১ জন। এর ফলে, মোট সুস্থতার সংখ্যা ৪ কোটি ১০ লক্ষ ১২ হাজার ৮৬৯।
দেশে গত ২৪ ঘণ্টায় নতুন করে আক্রান্ত ৭১ হাজার ৩৬৫ জন।
দৈনিক-ভিত্তিতে আক্রান্তের হার ৪.৫৪ শতাংশ।
সাপ্তাহিক-ভিত্তিতে আক্রান্তের হার ৭.৫৭ শতাংশ।
এ পর্যন্ত নমুনা পরীক্ষা করা হয়েছে ৭৪ কোটি ৪৬ লক্ষ; গত ২৪ ঘণ্টায় নমুনা পরীক্ষা হয়েছে ১৫ লক্ষ ৭১ হাজার ৭২৬টি।
CG/BD/SB
(
প্রধানমন্ত্রীরদপ্তর
সীমান্ত রক্ষী বাহিনীর প্রতিষ্ঠা দিবসে, বাহিনীর সদস্যদের প্রধানমন্ত্রীর অভিনন্দন
নতুনদিল্লি, ১ ডিসেম্বর, ২০১৯
প্রধানমন্ত্রী শ্রী নরেন্দ্র মোদী সীমান্ত রক্ষী বাহিনী -র প্রতিষ্ঠা দিবসে, বাহিনীর সদস্যদের অভিনন্দন জানান।
প্রধানমন্ত্রী তাঁর শুভেচ্ছা বার্তায় বলেন, “বিএসএফ-এর প্রতিষ্ঠা দিবসে বাহিনীর সকল সদস্য এবং তাঁদের পরিবারবর্গকে শুভেচ্ছা জানাই। এই বাহিনী নিরলসভাবে আমাদের সীমানা পাহারা দেয়। বিএসএফ-এর সদস্যরা, প্রাকৃতিক দুর্যোগে ও সংকটপূর্ণ পরিস্থিতিতে কঠোর পরিশ্রমের মাধ্যমে দেশবাসীকে সেবা করেন। বিএসএফ পরিবারের জন্য অনেক অনেক শুভেচ্ছা রইল।“
CG/CB
(Visitor Counter : 78
কেন্দ্রীয়মন্ত্রিসভা
কেন্দ্রীয় মন্ত্রিসভা কোস্টাল রেগুলেশন জোন , তথা উপকূল নিয়ন্ত্রণ এলাকা সংক্রান্ত বিজ্ঞপ্তি, ২০১৮-র প্রস্তাব অনুমোদন করেছে
নয়াদিল্লি, ২৮ ডিসেম্বর, ২০১৮
নতুন দিল্লীতে বৃহস্পতিবার  প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা কোস্টাল রেগুলেশন জোন , তথা উপকূল নিয়ন্ত্রণ এলাকা সংক্রান্ত বিজ্ঞপ্তি, ২০১৮ অনুমোদন করেছে। বিভিন্ন পর্যায়ে সংশোধনী এবং আইনি প্রক্রিয়ার মধ্য দিয়ে যাওয়া এই বিজ্ঞপ্তিটি বিগত ২০১১ সালে শেষবারের মতো পর্যালোচনার পর তা জারি করা হয়েছিল। উপকূলবর্তী বিভিন্ন রাজ্য, কেন্দ্রশাসিত অঞ্চল এবং অন্যান্য বিভিন্ন পক্ষ থেকে উপকূলবর্তী এলাকার বিভিন্ন সমস্যার ব্যাপারে কেন্দ্রীয় বন, পরিবেশ ও জলবায়ু পরিবর্তন সংক্রান্ত মন্ত্রকের কাছে অসংখ্য প্রতিবেদন আসার প্রেক্ষিতেই এই পদক্ষেপ নেওয়া হয়। বিশেষ করে, সমুদ্র ও উপকূলবর্তী এলাকার বাস্তুতন্ত্র, পরিচালন ব্যবস্থা, উন্নয়ন, পর্যটন, জীবনযাপনের বিভিন্ন ব্যবস্থাপনা এবং ধারাবাহিক উন্নয়নের লক্ষ্যেই এইসব প্রতিবেদন পেশ করা হয়।
উপকূলবর্তী এলাকা নিয়ন্ত্রণ বিজ্ঞপ্তির ফলে দেশের উপকূলবর্তী এলাকায় অর্থনৈতিক বিকাশের পাশাপাশি, সংরক্ষণের বিষয়টিও সুনিশ্চিত হবে। এর ফলে, কর্মসংস্থানের সুযোগ তৈরি হবে। পাশাপাশি, স্থানীয় এলাকার মানুষের জীবনযাত্রার মানেরও উন্নতি ঘটবে। একইসঙ্গে, অবৈধ কাজকর্ম রোধ করাও সম্ভব হবে।
নতুন এই বিজ্ঞাপ্তির ফলে উপকূলবর্তী এলাকায় আগের কিছু নিয়মের পরিবর্তন ঘটিয়ে নির্মাণ সংক্রান্ত কিছু প্রকল্পের মঞ্জুরি দেওয়া সম্ভব হবে। নতুন করে ঐসব এলাকায় উন্নয়নমূলক বিভিন্ন প্রকল্পের কাজ হাতে নেওয়া যাবে।
উপকূলবর্তী এলাকা নিয়ন্ত্রণ বিজ্ঞপ্তির অধীনে আসে এমন গ্রামীণ এলাকায় জনসংখ্যার নিরিখে বিভিন্ন প্রকল্প হাতে নেওয়া হবে। এছাড়া, পর্যটনের স্বার্থে সমুদ্র তীরবর্তী এলাকায় অস্থায়ী কিছু নির্মাণও সম্ভব হবে। ইতিপূর্বে যেসব এলাকা, নো ডেভেলপমেন্ট জোন বা উন্নয়নের জন্য নির্ধারিত নয় হিসেবে চিহ্নিত ছিল, সেখানেও এখন অস্থায়ী নির্মাণ সম্ভব হবে। তবে, বিশেষ কিছু এলাকায় শর্তসাপেক্ষে উন্নয়নের কাজ চালানো হবে। জৈব বৈচিত্র্যের দিক থেকে উল্লেখযোগ্য এলাকাগুলির ওপর বিশেষভাবে নজর রাখা হবে, যাতে ঐসব এলাকায় জৈব বৈচিত্র্য সংরক্ষণ এবং পরিচালনের কাজ ঠিকমতো করা যায়।
উল্লেখ করা যায়, উপকূলবর্তী এলাকার পরিবেশ সংরক্ষণ ও সুরক্ষার কাজ ঠিকমতো চালাতে কেন্দ্রীয় পরিবেশ ও বন মন্ত্রক ১৯৯১ সালে প্রথম উপকূলবর্তী এলাকা নিয়ন্ত্রণ বিজ্ঞপ্তি জারি করেছিল। পর্যায়ক্রমে তা ২০১১ সালে সংশোধন করা হয়েছিল।
CG/DM
(Visitor Counter : 231
স্বরাষ্ট্র মন্ত্রক
দুর্নীতির বিরুদ্ধে সিবিআই-এর লড়াই
কলকাতা, ১২ জুলাই, ২০১৮
কেন্দ্রীয় তদন্ত সংস্হা সিবিআই কেন্দ্রীয় সরকারি কার্যালয়গুলিতে দুর্নীতি দূরীকরণের লক্ষ্যে নিরন্তর কাজ করে চলেছে। দুর্নীতির বিরুদ্ধে লড়াই অব্যাহত রাখতে সিবিআই সংশ্লিষ্ট সকলের সহযোগিতা চাইছে। যদি কোনও কেন্দ্রীয় সরকারি কর্মচারি সরকারি কাজের জন্য অর্থ দাবি করেন, তাহলে এই বিষয়টি সিবিআই-এর দুর্নীতি দমন শাখায় জানানোর জন্য অনুরোধ জানানো হচ্ছে। টেলিফোনেও এ সংক্রান্ত তথ্য জানানো যাবে। ফোন নম্বরগুলি যথাক্রমে- 09051613440/ 03322894408। দুর্নীতির বিরুদ্ধে লড়াইয়ে সকলকে সামিল হওয়ার জন্য সিবিআই আহ্বান জানাচ্ছে।
CG/BD/NS/…
(Visitor Counter : 10